**Technická špecifikácia stavebných úprav – ako príprava na osadenie novej dojárne**

**Dojacia jama :**

Dojacia jama by mala byť vyspádovaná (1%), do jednoduchého odtokového žľabu, ktorého koniec bude ukončený odpadovým roštom / kanalizáciou ( rošt nám poskytne lepší odtok hrubých nečistôt – slama a pod. ) – potrebné pre čistenie dojacej jamy. Na konci dojacej jamy bude umiestnená zberná nádoba s mliečnym čerpadlom. V mieste náčrtu, kde bude umiestnená zberná nádoba, by mala byť umiestnená jama v hĺbke odpadového žľabu, v ktorej bude umiestnená odpadová gulička.

Jama musí byť obložená kachličkami alebo vybavená umývateľným náterom ( taktiež boky jamy ) práve kvôli umývaniu. Odporúčané prevedenie podlahových kachličiek alebo podlahového náteru je niečo protišmykové, pre lepší pohyb personálu. V jame je taktiež potrebné inštalovať zmiešavaciu batériu s teplou a studenou vodou, prípadne nejaké malé umývadlo pre potrebu personálu.

Jama bude mať celkovú šírku 90 cm, pričom previs vytvorený betónovým blokom pod dojárňou ju zúži na 70 cm.

**Stojisko pre ovce :**

Stojisko, resp. betónový blok, na ktorý sa bude inštalovať konštrukcia dojárne. Bude mať nasledovné rozmery : 1 400 x 8300 x 300 mm. Viď. príloha.

Materiál betónového bloku : štrkový betón C15/20 bez armatúry, presnosť hornej roviny betónu +- 5mm, schod 300 mm (odchod oviec) môže byť až 400 mm. Pred betónovým blokom je vhodné urobiť 2 alebo 1 schodík, prípadne šikmú protišmykovú plochu pre plynulý nástup oviec.

Betónový blok bude zasahovať do dojacej jamy, ideálne cca 20 cm, pričom vytvorí previs, ktorý bude slúžiť ako ochrana dojacej technológie a potrubí pred znečistením. Viď. Príloha.

**Pozn. :**

Zvážiť funkčnosť jestvujúceho odtokového žľabu v dojárni pri východe z dojárne, resp. pod jestvujúcou fixáciou, prípadne naceniť nový.

